Nidaros Idrettsungdomsskole

**Nidaros Idrettsungdomsskole** er en privatskole som ligger på Tiller i Trondheim. Skolen er godkjent med idrettsprofil, noe som innebærer at skolens elever vil ha idrett og fysisk aktivitet hver dag. I øvrige fag følger skolen Kunnskapsløftet på samme måte som offentlige skoler.

Per 1. januar 2025 hadde skolen en øvre grense på 175 elever, som er det maksimale antallet elever skolen har tillatelse fra myndighetene til å tilby undervisning. Elevene fordeles på 8., 9. og 10. trinn. Elever fra hele landet kan søke om skoleplass. 

Nidaros Idrettsungdomsskole er en MOT-skole. Søsterskolen til Nidaros Idrettsungdomsskole er Trondheim Idrettsungdomsskole, som ligger på østsiden av byen i bydelen Lade. Søsterskolen har samme formål og organisering.

## Historikk
Skolen startet opp i 2005, og er en stiftelse opprettet av brødrene Jan Martin Iversen og Jostein Iversen. I 1998 startet Jostein Iversen Nidaros Privatistskole, som tilbød undervisning for voksne. Denne ble senere kjøpt opp av John Bauer-systemet.

I 2004 ble Iversen rektor for den første private ungdomsskolen i Trondheim godkjent etter den nye friskoleloven, med plass til inntil 150 elever. Her ble det lagt vekt på et alternativ til fellesskolen, med satsing på realfag og lav terskel for opptak. Iversen etablert i 2005 Nidaros Idrettsungdomsskole (NIS) som en stiftelse på Tiller i Trondheim. Han har vært rektor siden oppstarten. Skolen kombinerer allmennfaglig undervisning med organisert daglig fysisk aktivitet. I dag har den rundt 174 elever.

Skolens vedtekter er fra 2010.

I desember 2018 godkjente utdanningsdirektoratet den læreplan for sjakk som valgfag i ungdomsskolen som var fremlagt av Nidaros Idrettsungdomsskole (i samarbeid med Norges Sjakkforbund). I 2020 fikk skolen godkjent en egen læreplan for valgfaget sjakk.

I 2015–2016 ble Nidaros Idrettsungdomsskole gjenstand for tilsyn som avdekket brudd på friskoleloven. Utdanningsdirektoratet vedtok å trekke godkjenningen, noe som kunne ført til at om lag 150 elever mistet skoleplassen. Etter klagebehandling ble vedtaket omgjort av Kunnskapsdepartementet mot krav om retting.

I mediedekningen uttalte Iversen seg som rektor og fremhevet i ettertid at «vi lærte mye av dette», samtidig som han trakk frem foreldrenes innsats som avgjørende for at skolen kunne fortsette.

Tilsynssaken ble bredt omtalt regionalt og nasjonalt, og trakk NIS inn i en pågående debatt om regulering av friskoler i Norge.

### Relaterte skoler
I 2019 etablerte Iversen Trondheim Idrettsungdomsskole (TIS) som en videreføring av NIS-modellen. Skolen og ligger på Lade i Trondheim, i samme bygg som Trondheim Toppidrettsgymnas og Ladeklinikken. Iversen har omtalt TIS som en «søsterskole» til NIS, med vekt på praktisk rettet undervisning, daglig fysisk aktivitet og samarbeid med lokale idrettslag og særforbund. I 2024 ble Trondheim Toppidrettsgymnas (TTIG) godkjent som det første private videregående toppidrettsgymnaset i Trøndelag. Skolen ligger på Lade i Trondheim, i samme bygg som Trondheim Idrettsungdomsskole og Ladeklinikken. TTIG tilbyr programfag i toppidrett, inkludert sjakk, freeski, kampsport og fotball, og har utviklet en egen læreplan i toppidrett (IDR05-02).

## Referanser


## Eksterne lenker
* 
*  Vedtekter for stiftelsen Nidaros Idrettsungdomsskole (NI)